kardosdrur/scandi-wiki huggingface dataset:
Midtbank

Midtbank var en dansk bank, der havde hovedsæde i Herning.

Banken blev grundlagt i 1965 ved en fusion af de fire lokalbanker Herning Hede- og Discontobank, Herning Handels- og Landbrugsbank, Ikast Handels- og Landbrugsbank og Folkebanken for Herning og Omegn.

I 2001 blev Midtbank opkøbt af Svenska Handelsbanken, der ikke førte Midtbank-navnet videre.

Midtbanks tidligere ledelse kom i 2005 i offentlighedens søgelys, da ordførende direktør Steen Hove, bestyrelsesformand Ib Schmidt Hansen, bankdirektør Bjarne Degn og bestyrelsens næstformand Eskild Thygesen blev tiltalt for insiderhandel i forbindelse med Svenska Handelsbankens opkøb af banken. De fire købte Midtbank-aktier tilbage fra Realkredit Danmark. Højesteret frifandt dem i sagen, der blev kaldt danmarkshistoriens største sag om insiderhandel.

Tidligere banker i Danmark

Etableret i 1965
Ophørt i 2001
Virksomheder i Herning
Vogterne

Vogterne (en: Watchmen) er en grafisk roman af Alan Moore og Dave Gibbons udgivet af DC Comics.

Vogterne er den eneste grafiske roman på Time Magazines 2005 liste over de 100 bedste engelsksprogede romaner siden 1923.

Vogterne foregår i 1985 i et kontrafaktisk USA, hvor Richard Nixon stadig er præsident, maskerede helte findes, og landet er tæt på en atomkrig med Sovjetunionen. Dens brug af filmiske virkemidler og omfattende brug af symbolisme har haft stor indflydelse på både tegneserier og film i eftertiden.

I 2009 udkom en film baseret på tegneserien.

Eksterne henvisninger 

 Officielt website på dccomics.com

Romaner fra England
Tegneserier fra Storbritannien
Jul i den gamle trædemølle

Jul i den gamle Trædemølle er en dansk tv-julekalender fra 1990, der er instrueret af Lars Knutzon og Carin Andersen. Den blev oprindelig sendt på TV 2 og blev udsendt som dvd-bokssæt i 2007. Kalenderen handler om Flemming og Berit og deres forgæves forsøg på at få økonomien, julen og livet til at hænge sammen. Serien er en fortsættelse af tv-serien Er der mere kaffe?, som blev sendt i 6 korte afsnit i Eleva2ren, og fortsættes med serien Flemming og Berit fra 1994.

Den blev igen sendt som TV 2's voksenjulekalender i december 1995 og  2009.

Medvirkende 
 Peter Schrøder (Flemming og Flemmings mor)
 Søs Egelind (Berit)
 Kirsten Lehfeldt (Ruth, Flemmings træner, Det Offentlige, Sysser, Bente, Pølsedamen, Majbritt mfl.)
 Poul Glargaard (Quick, Nissen Arne, Kurt, Torben, Dennis, Ditlev mfl. ) 
 James Price (Oplæser)

Eksterne henvisninger 
 

Komedieserier fra Danmark
Tv-julekalendere
Danske tv-serier fra 1990'erne
Marianne Curley

Marianne Curley (født 20. maj 1959) er en australsk forfatter, mest kendt for sin fantasy-serie "Guardians of Time", hvor den første bog "The Named" (2003) er oversat til dansk med titlen "De Udvalgte". Hun har også skrevet "Old Magic" (2001), som er oversat til dansk med titlen "Tryllebundet".

Udgivelser 
 Tryllebundet (2001)
 Guardians of Time serien
 De Udvalgte (2002)
 The Dark (2003)
 The Key (2005)

Eksterne henvisninger 
 Marianne Curleys officielle hjemmeside 

Fantasyforfattere fra Australien
Amalie Ihle Alstrup

Amalie Ihle Alstrup (født 14. juni 1980) er en dubber af tegnefilm og tidligere dansk barnestjerne . 

Hun har medvirket i flere film- og tv-produktioner fra 1989 til 1995, bl.a. Viktor og Viktoria, Miraklet i Valby og Operation Cobra samt TV2-julekalenderne Skibet i Skilteskoven og Jul i Juleland. Hun høres bl.a. i tegnefilmene om Darkwing Duck, Carebears og i Løvernes Konge. Hun har desuden medvirket på flere CD'er, bl.a. "Danske Disney Hits" og "Eventyret om Spritter-Svend". Hun fik comeback som filmskuespillerinde i 2012 via den prisbelønnede film Kapringen.

Amalie Alstrup er datter af musikeren Ole Alstrup Frederiksen.

 Filmografi 
 Film 
 1989 – Miraklet i Valby (som Hanna, Svens lillesøster; instruktør Åke Sandgren)
 1991 – Drengene fra Sankt Petri (som Ottos lillesøster; instruktør Søren Kragh-Jacobsen)
 1992 – Snøvsen (som Pernille; instruktør Jørgen Vestergaard)
 1993 – Viktor og Viktoria (som Viktoria, instruktør Linda Wendel)
 1995 – Operation Cobra (som Rikke, klassekammerat; instruktør Lasse Spang Olsen)
 2012 – Kapringen (som Maria Hartmann, Mikkel Hartmanns hustru; instruktør Tobias Lindholm)

 Julekalender 
 1992 – Skibet i Skilteskoven 1993 – Jul i Juleland Stemmeskuespiller 
 1994 – Løvernes Konge 1997 – Herkules 2001 – Askepot 2: Drømmen bliver til virkelighed 2005 – Son of the Mask''

Eksterne henvisninger 
 

Filmskuespillere fra Danmark
Tv-skuespillere fra Danmark
Tegnefilmsdubbere fra Danmark
Personer fra København
Bone Thugs-n-Harmony

Bone Thugs-n-Harmony er en amerikansk, Grammy Award-vindende hip-hop gruppe fra Cleveland, Ohio i USA.

Gruppen er en af tidenes bedst-sælgende hip-hopgruppe, med 40 millioner solgte album over hele verden. I 1997 vandt de en Grammy for Bedste rap-præstation af en duo eller gruppe for sangen "Tha Crossroads" fra E. 1999 Eternal.

Medlemmer 
 Krayzie Bone
 Layzie Bone
 Bizzy Bone
 Wish Bone
 Flesh-n-Bone

Diskografi

Studio Albums 
 1993: Faces Of Death (som B.O.N.E Enterpri$e)
 1994: Creepin On Ah Come Up (2x Platinum)
 1995: E. 1999 Eternal (4x Platinum)
 1997: The Art Of War (4x Platinum)
 2000: BTNHResurrection (Platinum)
 2002: Thug World Order
 2006: Thug Stories
 2007: Strength & Loyalty (Gold)
 2010: Uni5: The World's Enemy

Opsamlinger 
 1998: The Collection, Vol. 1 (Platinum)
 2000: The Collection, Vol. 2
 2004: Greatest Hits (Platinum)
 2005: Greatest Hits (Chopped & Screwed)
 2007: T.H.U.G.S.

Internet Albums 
 2005: Bone 4 Life

Referencer

Eksterne henvisninger 
 

Hiphopgrupper fra USA
Morsø Folkeblad

Morsø Folkeblad er en del af NORDJYSKE Stiftstidende, som udkommer mandag-lørdag på Mors. Redaktionelt dækker sektionen Morsø Kommune, det nordlige Salling og dele af Thy. Lokalredaktionen beskæftiger 64 ansatte.

Avisen er ejet af Nordjyske Medier; ejeren har meddelt, at dagbladet skal ophøre og blive en del af NORDJYSKE Stiftstidende.

Historie 
Avisen blev grundlagt i 1877 og var fra begyndelsen tilknyttet partiet Venstre. Grundlæggerne ønskede at samle modstand mod den daværende Højre-regering. Øens anden avis, Morsø Avis, var tilknyttet netop Højre. Avisen blev hurtigt det førende lokale blad i oplandet, mens den efter Første Verdenskrig også overtog i byen. Siden 1971 har Morsø Folkeblad været områdets eneste dagblad. I dag er avisen uafhængig af partipolitiske interesser.

Avisen havde i 2015 en fremgang i læsertallet på 55 %, så der i 2015 var 14.000 læsere dagligt. Avisens oplag var 3.782 i 2015.

I 2019 meddelte avisens ejer, Nordjyske Medier, at Morsø Folkeblad skal lukke; flere andre aktører i branchen har bakket udsagnet op.

Referencer

Eksterne henvisninger
 Morsø Folkeblads hjemmeside
 Digitaliserede udgaver af Morsø Folkeblad i Mediestream
 Morsø Folkeblad i opslagsværket "De Danske Aviser"

Etableret i 1877
Aviser fra Jylland
Nykøbing Mors
Dagbladet

Dagbladet er hovednavnet i en lang række aviser, bl.a.:

 Dagbladet (Hærværk) – fiktiv avis fra [[Hærværk (roman)|romanen Hærværk]]
 Dagbladet (1851) – dansk avis udgivet i 1851-1930
 Dagbladet (Norge) – norsk avis grundlagt i 1869
 Dagbladet Djursland – dansk regionalavis 1913-2001
 Dagbladet Holstebro-Struer – dansk lokalavis
 Dagbladet Ringkøbing-Skjern – dansk lokalavis
 Dagbladet Roskilde – dansk lokalavis
 Dagbladet Køge – dansk lokalavis
 Dagbladet Ringsted – dansk lokalavis
 Fredericia Dagblad'' – dansk lokalavis
Alan Poindexter

Alan Goodwin "Dex" Poindexter (5. november 1961 – 1. juli 2012) var en NASA-astronaut og søofficer. Han var søn af John Poindexter, kendt fra Iran-Contra-skandalen. Alan Poindexter tog en bachelorgrad i flyteknik fra Georgia Institute of Technology i 1986 og en master i luftfartsteknik fra United States Naval Postgraduate School i 1995. 

Poindexter blev udvalgt af NASA i 1998 og blev trænet som rumfærgepilot. I december 2002 blev han udnævnt til pilot på STS-120, der har bragt Harmony-modulet til Den Internationale Rumstation, men på baggrund af den store omlægning af planerne efter Columbia-ulykken to måneder senere, kom han ikke af sted. I juli 2006 blev han udnævnt til pilot på STS-122, der var bragte Columbusmodulet op til stationen i februar 2008.

I 2009 fungerede Poindexter som CAPCOM (leder af kommunikationen) på STS-125 og senere også med STS-127. I juli 2009 var han kaptajn på STS-131, der blandt andet medbragte et Multi-Purpose Logistics Module til rumstationen. Han lod sig pensionere i 2010 efter en alvorlig infektion, som han pådrog sig i forbindelse med sin sidste mission. I alt nåede han at være i rummet i 27 dage, 21 timer og 9 minutter.

Poindexter døde i forbindelse med en ulykke på jetski, hvor hans søn ramte ham. Poindexter var i første omgang ved bevidsthed, men døde senere på hospitalet.

Noter

Eksterne henvisninger 
 NASA Biografi af Poindexter 
 Spacefacts biografi af Poindexter 

Astronauter fra USA
Dommervagten

Dommervagten er betegnelsen for Københavns Byrets afdeling for grundlovsforhør. Afdelingen er placeret i et hjørne af Københavns Politigård. 

Sigtede, der menes at have begået en forbrydelse med en strafferamme på 1½ år, bliver fremstillet i Dommervagten.

Grundlovsforhørene i Dommervagten er (med mindre at en af parterne begærer dørene lukkede og får medhold) offentligt tilgængelige.

Retsvæsen
Den Særlige Klageret

Den Særlige Klageret er en dansk specialdomstol, der blev oprettet i 1939. Klageretten træffer afgørelser i disciplinære sager vedrørende dommere og andet juridisk personale ansat ved domstolene, herunder også de færøske og grønlandske.

Den Særlige Klageret behandler anmodninger om genoptagelse af straffesager, klager over dommere, andre domstolsjurister og sagkyndige retsmedlemmers opførsel under udøvelsen af deres embedsvirksomhed, kæremål vedrørende udelukkelse af en forsvarer i en straffesag samt sager om afskedigelse af dommere, om afskedigelse og uansøgt forflyttelse af andre domstolsjurister og om afsættelse af medlemmer af Domstolsstyrelsens bestyrelse.

Klageretten er sammensat af en højesteretsdommer, en landsdommer, en byretsdommer, en advokat og "en universitetslærer i retsvidenskab eller anden jurist med særlig videnskabelig uddannelse". Klageretten og Højesteret i København deler lokaler og sekretariat.

Referencer

Litteraturliste

Eksterne henvisninger
 Den Særlige Klagerets hjemmeside 

Danmarks retsvæsen
Etableret i 1939
Grøn Tuborg

Grøn Tuborg er Danmarks første pilsnerøl, lanceret af Tuborgs Bryggerier i 1880.

Den er Danmarks mest solgte øl og eksporteres til omkring 70 lande, især Tyrkiet, Sverige og Tyskland.

Grøn Tuborg er en undergæret pilsner, som udelukkende brygges på såkaldt pilsnermalt, fremstillet af vårbyg, hvilket giver den karakteristiske strågule farve. Smagen og aromaen domineres af Tuborgs særlige gær og humle. Grøn Tuborg har et alkoholindhold på 4,6% og er dermed i skatteklasse 1.

Grøn Tuborg blev brygget første gang af Tuborgs daværende brygmester Hans Bekkevold efter inspiration fra bryggere i Pilzen i Tjekkiet. Øllen var som noget helt nyt i datiden pasteuriseret.

Grøn Tuborg produceres på Carlsbergs bryggeri i Fredericia. Tidligere blev Grøn Tuborg også produceret på bryggeriet i Valby, indtil dette i 2008 lukkede ned.

Eksterne henvisninger 
 Tuborgs hjemmeside
 Side med historiske Grøn Tuborg-etiketter

Etableret i 1880
Ølmærker fra Danmark
Tuborg
Ølmærker fra Carlsberg
Elland Road

Elland Road er Leeds Uniteds hjemmebane. Stadionet er det 14. største i England. Træningsanlæggene omkring Elland Road har topfaciliteter og en fodboldskole.

Fodboldstadioner i England
Leeds
Etableret i 1897
Leeds United F.C.
Gina Pellón

Gina Pellón (26. december 1926 – 27. marts 2014) var en cubansk kunstner, som er berømt for sine abstrakte oliemalerier af kvinder i stærke farver. Gina Pellón boede og arbejdede i Paris. Hun flygtede fra Fidel Castros regime i Cuba, og hun kunne ikke vende tilbage.

Siden 1960 havde Gina Pellón årligt lavet udstillinger med sin kunst i lande som Schweiz, Holland, Belgien, Venezuela, Danmark, Tyskland, USA, Frankrig, Colombia, Mexico, Puerto Rico og Spanien.

Litteratur 
 Gina Pellon: Peintures 1965-1999, Edizioni Ae dell'aurora, 1999 M. Wheatley, Marie Claire Anthonioz 
 Gina Pellon, Galerie Moderne, 2001, Silkeborg 
 Gina Pellon, Galerie Moderne, 2006, Silkeborg 
 Navarrete, William: Visión Crítica de Gina Pellón, Aduana Vieja, 2007
 Navarrete, William. (Ed.) “Insulas al pairo : poesía cubana contemporánea en París”, Gina Pellón, Aduana Vieja, Cádiz, 2004
 Navarrete, William. (Ed.) “Vendedor de olvidos”, Gina Pellón., Editorial Aduana Vieja, Cádiz, 2005.
 Pellón, Gina. “Rétrospective”, Musées de la ville de Niort, Niort, 1999 
 Pellón, Gina. “Cuando los pájaros duermen” Editorial Cernuda, Miami, Fla., 1985

Kunstnere
Personer fra Cuba
Digtere fra Cuba
Bulwer-Lytton Fiction Contest

Bulwer-Lytton Fiction Contest (BLFC) er en årlig konkurrence sponsoreret af det engelske fakultet på San José State University i San Jose i  Californien. Deltagerne skal komponere den værst mulige åbningssekvenser til en roman. Hovedgevinsten er US$250.

Professor Scott Rice stiftede konkurrencen i 1982. Den er opkaldt efter den engelske forfatter Edward George Bulwer-Lytton, der skrev den berømte indledning "It was a dark and stormy night" (det var en mørk og stormfuld nat), en indledning Nuser benytter igen og igen i  romanerskriverierne i Radiserne.

Eksterne henvisninger 
Bulwer-Lytton Fiction Contest web site
"From Worst to First: Literary Award Marks the Pits of Prose"Chronicle of Higher Education News blog. 

Ironiske og humoristiske priser
Litteraturpriser
Edward George Bulwer-Lytton

Edward George Earle Lytton Bulwer-Lytton, 1st Baron Lytton (født 25. maj 1803, død 18. januar 1873) var en engelsk forfatter, digter og politiker. Lord Lytton var en populær forfatter i sin tid og skrev bl.a. linjerne "the great unwashed", "pursuit of the almighty dollar", "the pen is mightier than the sword" og den berømte åbningslinje "It was a dark and stormy night." På trods af hans popularitet er hans navn i dag mest kendt for den nu så klichéfyldte sætning. San Jose State University's årlige Bulwer-Lytton Fiction Contest, hvor det gælder om at komponere den dårligste åbningssætning, er opkaldt efter ham.

Han blev i august 1827 gift med Rosina Doyle Wheeler.

Børn 
De fik to børn:

 Lady Emily Elizabeth Bulwer-Lytton (17. juni 1828–29. april 1848). 
 (Edward) Robert Lytton Bulwer-Lytton, 1st Earl of Lytton (8. november 1831–24. november 1891). Vicekonge af British Indien fra 1876 til 1880.

Kildeangivelser 

Romanforfattere fra England
Novelleforfattere fra England
Digtere fra England
Briter i 1800-tallet
Rosina Bulwer Lytton

Rosina Bulwer Lytton født Wheeler (4. november 1802 – 12. marts 1882) fik udgivet 14 romaner, en novellesamling og en brevsamling. Hun var gift med forfatteren og politikeren Edward George Bulwer-Lytton.

Giftermål 
Hun blev gift med ham den 29. august 1827. Hans forfatterskab og hans politiske ambitioner sled hårdt på ægteskabet, og de blev separeret i 1836. Tre år senere udgav hun romanen Cheveley, or the Man of Honour, hvori hun karikerede Edward Bulwer-Lytton.

I juni 1858 modsagde hun ham offentligt, mens han var kandidat i Hertfordshire til parlamentet. Hun blev derfor indlagt som sindssyg, men blev sat på fri fod  nogle uger efter. Det er beskrevet i hendes bog A Blighted Life. Hun fortsatte sine angreb på sin mands karakter.

Børn 
De fik to børn:

 Lady Emily Elizabeth Bulwer-Lytton (17. juni 1828 – 29. april 1848). 
 (Edward) Robert Lytton Bulwer-Lytton (8. november 1831 – 24. november 1891). Vicekonge af Britisk Indien fra 1876 til 1880.

Kildeangivelser 

Romanforfattere fra England
Novelleforfattere fra England
Digtere fra England
Vestbyen (Aalborg)

Vestbyen er en bydel i det vestlige Aalborg vest for Aalborg Midtby og øst for Mølholm
. I Aalborg Vestby boede der (i 2013) 13.279 indbyggere .(2009).

Bydelen har tre kirker, Vor Frelsers Kirke, St. Mariæ Kirke og Vesterkæret Kirke

Der er specialforretninger på Kastetvej og i Søheltekvarteret. Af dagligvarebutikker findes bl.a. Kvickly, Aldi, Fakta og Spar.

Blandt spisesteder findes Ulla Terkelsen, London. I maj 2017 åbner et Street Food Market med 20 madboder i Skudehavnen.

Trafikforbindelser 
Vestbyen betjenes af bybuslinierne S1, 2 og 16. Ved Kastetvej ligger nærbanestationen Aalborg Vestby Station med togforbindelser til København og Frederikshavn. Der er færgeforbindelse til limfjordsøen Egholm og via Kulturbro-Aalborg kan cyklister og fodgængere krydse Limfjorden til Nørresundby.

Kultur og fritid 
Vestbyen rummer kolonihaveforeningerne Strøybergs Minde, Bartholine Jørgensens Minde, Vesterkæret og Jørgen Berthelsens Minde. Desuden ligger Aalborgs vandrerhjem og største marina her.

Ved Skudehavnen ligger det maritime museum Springeren og skurbebyggelsen Fjordbyen, Aalborgs pendant til Nokken i København. Fjordbyen grænser op til fritidsområdet Vestre Fjordpark, der er opført hvor Friluftsbadet lå.

Haraldslund Vand- og Kulturcenter rummer svømmehal, motionscenter, bibliotek og mødelokaler. Det ligger tæt på Aalborg Stadion, som er AaBs hjemmebane, mens Aalborg Freja holder til i det nærliggende Ny Freja Park, der foruden en opvisningbane også har kunstgræns, samt 10 andre nummerede græsbaner. Disse deler de med Firmasports fodboldafdeling i Aalborg, og desuden grænser de op til Aalborg Travbane.

Atletklubben Jyden har såvel bokse- som vægtløfterafdeling i bydelen, hvor man også finder styrkeløft.

På Skydebanevej ligger et Veteranhjem tæt på Aalborg Forsvars- og Garnisonsmuseum.

Virksomheder 
Siemens Wind Power har en afdeling af sin vingeproduktion i bydelen.

Uddannelse 

Af skoler findes folkeskolen Vesterkærets Skole og privatskolen Sct. Mariæ Skole. Af ungdomsuddannelser er der Aalborg Katedralskole og Aalborg Handelsskole.Yderligere er der dele af førsteårsstuderende fra Aalborg Universitet på Strandvejen.

Projektet EUROPAN12 var en konkurrence for unge arkitekter, som er støttet af EU. Aalborg Kommune indstillede Vestbyen som et projekt, hvor kommunen ville se forslag til, hvordan fremtidens vestby kunne se ud. Sammenslutningen, som består af en italiensk og en makedonsk arkitekt, DAS ANDERE, blev valgt af dommerkomitéen som vinder af konkurrencen.

Kilder
Region Hovedstadens Apotek

Region Hovedstadens Apotek er Danmarks største sygehusapotek og er offentligt ejet af Region Hovedstaden.

Sygehusapoteket er resultatet af en fusion mellem de tre tidligere sygehusapoteker H:S Apoteket, Sygehusapoteket i Frederiksborg Amt og Centralapoteket i Københavns Amt i Københavns og Frederiksberg kommuner, Bornholms Regionskommune samt i de tidligere amter København og Frederiksborg. Fusionen fandt sted i forbindelse med kommunalreformen i 2007.

Region Hovedstadens Apoteks hovedafdeling er beliggende i Herlev.

Sygehusapotekets enheder og afdelinger
Region Hovedstadens Apotek består af 12 sygehusapoteksafdelinger, der er fordelt på alle sygehusene i Region Hovedstaden: Amager, Bispebjerg, Bornholm, Frederiksberg, Gentofte, Glostrup, Herlev, Nordsjællands Hospital, Hvidovre og Hørsholm hospitaler samt på Rigshospitalet i København.

Region Hovedstadens Apotek er organisatorisk opdelt i 5 virksomhedsområder: Produktion, Kvalitet, Logistik, Klinisk Farmaceutisk Ydelse samt Administration. 

Region Hovedstadens Apotek ledes overordnet af en sygehusapoteker. For tiden hedder sygehusapotekeren Lars Nielsen. Sygehusapoteket beskæftiger tilsammen over 550 medarbejdere, hvoraf 220 er farmakonomer og 100 farmaceuter. Resten af personalet udgøres af apoteksmedhjælpere, defektricer, laboranter, bioanalytikere, apoteksportører, hospitalsmedhjælpere og ufaglærte apoteksservicemedarbejdere. Hovedafdelingen i Herlev beskæftiger de 220 af sygehusapotekets medarbejdere.

Sygehusapotekets opgaver
Farmaceuter, farmakonomer, laboranterne, hospitalsmedhjælperne og apoteksportørerne arbejder hovedsageligt med fremstilling og produktion af de lægemidler, som sygehusene skal bruge. Derudover transporterer og distribuerer apoteksportørerne og hospitalsmedhjælperne medicinen rundt til sygehusenes afdelinger. Sygehusapoteket er også ansvarlig for lægemiddelforsyningen til regionens psykiatriske institutioner og det grønlandske og Færøske sundhedsvæsen.

Sygehusfarmakonomerne og sygehusfarmaceuterne er hovedsageligt beskæftiget med ledelse (herunder personaleledelse), forskning samt kvalitetsstyring, -kontrol og sikring. I afdelingerne for klinisk farmaci samarbejder kliniske farmakonomer og kliniske farmaceuter med læger, rådgiver om medicinering og informerer desuden sygeplejersker og andet sygeplejepersonale om håndtering og administration af medicinen.

Region Hovedstadens Apotek samarbejder med Pharma og Pharmakon om farmaceut- og farmakonomuddannelsen, idet sygehusapotekerne modtager farmakonom- og farmaceutstuderende på studieophold.

Eksterne kilder, links og henvisninger
 Region Hovedstadens Apoteks hjemmeside
 "Fusionens store sygehusapotek i sigte", artikel bragt i Farmakonomen, januar 2007
 "Fusioneret sygehusapotek skal levere mere kvalitet for (lidt) færre penge", artikel bragt i Pharma, maj 2008

Hospitaler i Region Hovedstaden
Sygehusapoteker i Danmark
Do Not Bend

Do Not Bend er det 3. album fra den engelske musiker Eric Stewart. Albummet er en del inspireret af Eric Stewarts tid i bandet 10cc. Eric Stewart spillede alle instrumenterne og sang "lead", mens Sam Brown, Helen McRobbie og Louise Marshall sang med på de fleste af numrene. Do Not Bend nåede ikke de engelske eller amerikanske hitlister.

Spor 
 1. You Can't Take It With You
 2. A Friend In Need
 3. The Gods Are Smilling
 4. Fred and Dis-Audrey
 5. I Will Love You Tomorrow
 6. Sleeping With The Ghosts
 7. Rappin' with Yves
 8. Norman Qonquest II 
 9. No No Nettie
 10. Mr Decadent
 11. Do the Books
 12. Set in Blanchmange
 13. A Human, Being
 14. You Are Not Me

Popalbum fra Storbritannien
Album fra 2003
Irish road bowling

Irish road bowling (irsk vejbowling) er en meget gammel sportsgren. Den har sin højborg i Irland – primært i County Armagh og County Cork. Der er dog også spillere i Boston, MA, Cambridge, NY og flere andre steder. 

I Irland står organisationen Irish Road Bowling Association (eller Bol Chumann na hEireann på irsk) bag vejbowling.

Spillet 
Spillet minder minder stærkt om Bossel i Nederlandene og det nordvestlige Tyskland. Deltagerne, sædvanligvis to modstandere kaster en 28 ounce (800 g) kugle langs en landevej, op til 4 km lang, og den spiller der bruger færrest kast til at tilbagelægge distancen, vinder konkurrencen.

Sport i Irland
Boldspil
Præcisionssport
Jens Bjerre

Jens Bjerre kan henvise til

 Jens Jakobsen Kokholm Bjerre – præst og politiker (1847–1901)
 Jens Bjerre (biblioteksorganisator) – biblioteksorganisator og lærer (1871–1940).
 Jens Bjerre Jacobsen – komponist og organist (1903–1986).
 Jens Bjerre (eventyrer) – eventyrer og filmmand født i 1921.
 Jens Overgaard Bjerre – kunstmaler født i 1948.
Avatar (svensk band)

Avatar er et Melodisk dødsmetal band fra Sverige, grundlagt i 2001. Deres første EP 4 Reasons to Die blev udgivet i 2004, og i 2006 udgav de deres debutalbum Thoughts of No Tomorrow.

Diskografi 
 Personal Observations (demo, 2003)
 4 Reasons to Die (EP, 2004)
 My Shining Star (single, 2005)
 And I Bid You Farewell (single, 2005)
 Thoughts of No Tomorrow (2006)
 Schlacht (2007)
 Avatar (2009)
 Black Waltz (2012)
 Hail the Apocalypse (2014)
 Feathers & Flesh (2016)
 Avatar Country (2018)
 Hunter Gatherer (2020)
 Dance Devil Dance (2023)

Referencer

Eksterne links 
 Officiel hjemmside

Melodisk dødsmetal-grupper
Metalgrupper fra Sverige
Musikgrupper fra 2001
Tomislav 2. af Kroatien

Tomislav 2. af Kroatien (født Prins Aimone Roberto Margherita Maria Giuseppe Torino af Savoyen) (9. marts 1900 – 29. januar 1948),og den 4. Hertug af Aosta var medlem af Huset Savoyen.

Noter 

Konger af Kroatien
Personer fra Torino
Huset Savoyen